 Igbo sị na nwata a na-agwọ ibì ọ na-eto afọ, ị mara na o nwèrè ihe ọ tọbàrà najọ ọfịa. O wee bụrụ ya, na ka ọ dị taa, na ndị uwe ojii na steeti Anambra anwụchikọla ndị òtù ohi ọzọ nAwka bụ isi obodo steeti Anambra, na-agbanyeghị mbọ dị iche-iche ọchịchị steeti ahụ gbàgòrò imemìla ohi na arụrụ ala na steeti.  Dịka ozi isi ọchịchị ndị uwe ojii na steeti ahụ kụpụrụ nso-nso a siri kọwaa, bụkwa nke onye na-ahụ maka mmekọrịta ọhanaeze na ndị uwe ojii na ya bụ steeti, bụ maazị Harụna Mọhammed sìrì kọwaa; ndị oji akpa eli ozu ahụ na-aga akpàkasị ụlọ ndị mmadụ, ma na-ezu ha ohi.Ozi ahụ mere ka a mara na ọ bụ site nịkwụsị ụgbọala na inyòcha ndị mmadụ, bụ nke ndị uwe ojii na-eme nokporo ụzọ Ifitè Awka, ka e jiri nwụchikọọ otu nwaokorobịa, bụ Elendu Wisdom, gbara ahọ iri abụọ na isii, ma mgbe ha nyòchàrà àkpà ya, ha wee hụ akụrụngwa na ngwaọrụ dị iche-iche o ji akpàkasị ụlọ ndị mmadụ, tinyere nkwụ ọkụ, anwụrụ, ihe nri na ihe ndị ọzọ dị iche-iche.Mgbe a gbàrà ya ajụjụ nnyòcha, nwata nwoke ahụ kwètàrà hoohaa ma were ọnụ ya kwuo na ya agaalarị kpàkaa ma zuo ohi nótù ụlọ ahịa dị nIfitè ahụ; ma mgbe ndị uwe ojii gàrùrù ebe ahụ, ha hụrụ ya bụ ụlọ ahịa na onye nwe ya, bụ oriakụ Chinwe Madụkegbu, onye kwuru na ọnụ ego ihe e zuru ezu ebe ahụ rùrù puku Naịra iri asaa na ise.Dịka ozi ahụ gara nihu kọwaa, ya bụ nwa amadi bụ onye obodo Asa dị nokpuru ọchịchị Ukwa West nke steeti Abịa, ma biri nAwkuzụ dị nokpuru ọchịchị Oyi nke steeti Anambra, ebe ọ nọ arụ ọrụ aka dịka onye na-ama ihe ọmụma Plaster of Paris POP, ma bụrụkwa onye e sì nụlọ mkpọrọ wee tọhapụ nso-nso a maka arụrụ ala ọ rụrụ noge mbụ, tupu ọ bịa rụọ nke a.Nakụkọ dịkwa ka ibè ya, ndị uwe ojii nọ na mpaghara Awada jidekwàrà otu nwaokorobịa ọzọ, bụ maazị Chika Udeze gbakwara ahọ iri abụọ na isii, onye e kwùrù na ọ gàrà kpàkaa ụlọ otu nwoke, bụ maazị Ifeanyi Igwe nAwada ma zukọsịa ọtụtụ ihe, larie.Ya bụ ajọ nkịta ji isi anya ọkụ ka e kwùrù na o kwetela neziokwu na ya kụrụ ya bụ akụmakụ ma zuokwa ohi nebe ọzọ dị iche-iche na mpaghara, ma rịọkwa ka a gbaghàra ya.A napụtasịkwala ya ihe ndị ahụ niile o zùrù nohi, ebe nnyocha ka na-agazịkwa nihu ịchọpụtakwu bànyere ha abụọ. 